Historikeren Michael McCambridge har påpekt at Buccaneers originalt skulle spille i Los Angeles Memorial Coliseum og først ble til et reisende lag etter at Coliseum Commission nektet å la profflag spille der. Å reise frem og tilbake på kontinentet i en tidsperiode før moderne flytrafikk førte trolig til at laget valgte å slå seg ned i midtvesten, især med tanke på at det der var flere stadioner som var store nok for NFL-lag (blant annet Rose Bowl og Wrigley Field of Los Angeles) dersom ligaen ønsket dette. Til tross for avslaget fra Coliseum spilte Buccaneers to hjemmekamper i Los Angeles, men begge var treningskamper mot AFLsNew York Yankees i januar 1927. Buccaneers spilte også to hjemmekamper i San Francisco inkludert lagets siste kamp noensinne, en vennskapskamp mot Wildcats hvor Buccaneers tapte 17–0 den 23. januar 1927. NFL har derfor offisielt aldri sett på Los Angeles som lagets hjemby.